tstuc voer dat sbriefs gemut erfliker rinte bynnen jairs nae dat de
voirs wouter de vader aflivich wordden sal sijn en dan voirtane erflic
opden dach vander aflivicheit desselfs wouts deen helicht den voirs
meest wouten ende dander helicht den voirs janne sijnen brueder
en huen erfgename tot eeuwigen daigen te betalen Mmet dicie dat
de voirs meester austijn de selve xvi rinsche g erflijc quite ende
aflegghen sal moighen aen elc vand vors sijne brueden die helicht
vand vors xvi rinsche guld teene male elken peninc dair af met
xviii geliken peninghen inder weerden vors en met volle rinten
Item es noch bleve den selven meest austijne in sijnd deilinghen een
half mudde cor d maten van loeven erfspachts aen en op zekere
goede en pande der vuwen sbeckers geleg te willenbringhen It
oic allen den chijs die de voirs sijn ouders te hebben en te heffen
esd
plaghen en de voirs wout van outs en tot noch houden es geweest
Item sijn bleven
bynnen der stad ende vrijheit van loeven
ende gevallen den voirs meest wouten en janne van nethen gebruedn
tsamen in hue deilinghe die goede ende erfchijse hier nae bescreven
Te weten inden yersten thof van zijboudegheem metten woenighen
huysen hoven wynnende landen beemden eeusselen bosschen en allen
anden toebehoirte gelegen inde prochie van hent gelijkerwijs lodewijc
gheerts dat nu tertijt in pechtingen houden es Item allet gedeelte
dat de voirs wouter die vader tot noch gehadt heeft in die thiende
van seken landen aldair geleg Item drie dachmael eeussels geleg
aldair die gecregen waren teghen gheerde die witte It een half
boender lants geleg aldair in twee stucken dair af jan vander
heiden jairlix betailt neghen halst corens Ite een stuc boschs alsoe
dat dair geleg es naest den goeden pets van meerbeke It twee
vierdeel wijngts geleg opden vildriesch in twee stucken Item
vijf dachmael beempts gelegen in loevenbeemde neve die strate
gaende te wiltsele wt op allen den lof last en comer voe
aen noch den selve bleve in hue de
huyse
uutgaen ten behoirliken tiden te betalen Item vier vollansche
guld erflijc aen ende op zeke goede ende pande pets va meerbeke
geleg te tieldonc Item ende noch die voirscr sesthien rinsche